b'\n_START_ARTICLE_\nDet f\xc3\xb8rste Cevallos-toktet\n_START_PARAGRAPH_\nDet f\xc3\xb8rste Cevallos-toktet var et spansk milit\xc3\xa6rt tokt mellom september 1762 og april 1763 ledet av Pedro Antonio de Cevallos mot portugiserne i S\xc3\xb8r-Amerika, som en del av Syv\xc3\xa5rskrigen.\n_START_SECTION_\nBakgrunn\n_START_PARAGRAPH_\nI januar 1762 slo Spania seg sammen med Frankrike mot Storbritannia i Syv\xc3\xa5rskrigen som f\xc3\xb8lge av den tredje Pacet dere Famille. Planen var \xc3\xa5 angripe Portugal, som hadde v\xc3\xa6rt n\xc3\xb8ytrale frem til da, men som var en viktig \xc3\xb8konomisk alliert med Storbritannia. Den 9. mai invaderte Spania Portugal og gikk s\xc3\xa5 til angrep p\xc3\xa5 Portugal i S\xc3\xb8r-Amerika, s\xc3\xa6rlig for \xc3\xa5 ta Colonia del Sacramento som de lenge hadde kjempet for.\n_START_SECTION_\nToktet i 1762\n_START_PARAGRAPH_\nDe f\xc3\xb8rste dagene av januar 1762 seilte fregatten \xc2\xabVictoria\xc2\xbb kommandert av Carlos Jos\xc3\xa9 de Sarri\xc3\xa1, fra C\xc3\xa1diz til Buenos Aires med ordre fra guvern\xc3\xb8ren i Buenos Aires, Pedro Antonio de Cevallos, om \xc3\xa5 angripe og ta Sacramento._NEWLINE_Han startet forberedelser og i september 1762 hadde han samlet nok menn og skip til \xc3\xa5 utf\xc3\xb8re angrepet. Fl\xc3\xa5ten seilte over Rio de la Plata og gikk i land den 14. september. Arm\xc3\xa9en fikk st\xc3\xb8tte av 1\xc2\xa0200 indianere fra 1. oktober av. Beleiringen av byen startet den 5. oktober._NEWLINE_Forholdet mellom Cevallos, som kommanderte arm\xc3\xa9en og Sarria, som kommanderte fl\xc3\xa5ten, var s\xc3\xa6rdeles d\xc3\xa5rlig. Etter at arm\xc3\xa9en gikk i land, og uten tillatelse fra Cevallos, seilte Sarria fl\xc3\xa5ten sin p\xc3\xa5 16 skip tilbake til Buenos Aires._NEWLINE_Heldigvis for spanjolene var portugiserne d\xc3\xa5rlig forberedt og 31. oktober 1762 kapitulerte Silva Fonseca, guvern\xc3\xb8ren i byen.\n_START_SECTION_\nSenkingen av \xc2\xabLord Clive\xc2\xbb\n_START_PARAGRAPH_\nStorbritannia, som n\xc3\xa5 offisielt var i krig med Spania, deltok ikke i dette slaget, men det \xc3\xb8stindiske kompaniet hadde planer om \xc3\xa5 erobre de spanske omr\xc3\xa5dene i S\xc3\xb8r-Amerika og kj\xc3\xb8pte to gamle krigsskip fra marinen. Det st\xc3\xb8rste skipet var HMS \xc2\xabKingston\xc2\xbb, som fikk navnet \xc2\xabLord Clive\xc2\xbb (60 kanoner). Det andre skipet var \xc2\xabAmbuscade\xc2\xbb (40 kanoner)._NEWLINE_Den lille skvadronen, kommandert av Robert McNamara forlot Lisboa den 30. august og slo seg i Rio de Janeiro sammen med to portugisiske krigsskip fregatten \xc2\xabGl\xc3\xb3ria\xc2\xbb (38 kanoner)) som transporterte 500 fotsoldater og fem lagerskip. Den 2. november seilte skvadronen fra Rio de Janeiro mot munningen av R\xc3\xado dere la Plata for \xc3\xa5 angripe Buenos Aires og Montevideo, men ga raskt opp da de m\xc3\xb8tte sterk motstand fra spanjolene._NEWLINE_Den 6. januar 1763 valgte skvadronen \xc3\xa5 angripe og ta tilbake Colonia de Sacramento. Den spanske skvadronen under Sarria flyktet s\xc3\xa5 snart de s\xc3\xa5 fienden. Sarria \xc3\xb8dela til og med flaggskipet sitt slik at fienden ikke skulle ta det!etter at slaget alt var over. Han ble tiltalt for feighet, men frikjent. Uten fl\xc3\xa5ten sin klarte spanjolene likevel \xc3\xa5 forsvare seg godt. \xc2\xabLord Clive\xc2\xbb ble satt i brann og sank. 272 av mannskapet ombord mistet livet, blant dem kommandanten kaptein Robert McNamara. Resten av den allierte fl\xc3\xa5ten seilte tilbake til Rio de Janeiro.\n_START_SECTION_\nToktet i 1763\n_START_PARAGRAPH_\nCevallos hadde fremdeles kontroll over Sacramento og marsjerte med arm\xc3\xa9en sin v\xc3\xa5ren 1763 \xc3\xb8stover og 19. april tok han festningen Santa Teresa, n\xc3\xa6r dagens Chuy p\xc3\xa5 grensen mellom Uruguay og Brasil. Et par dager senere tok han Santa Tecla og San Miguel. Den 24. april n\xc3\xa5dde han R\xc3\xado Grande de San Pedro men da var fredsavtalen signert og krigen var over.\n_START_SECTION_\nEttervirkning\n_START_PARAGRAPH_\nSacramento og alle omr\xc3\xa5dene som ble erobret under det f\xc3\xb8rste Cevallos-toktet, ble gitt tilbake til Portugal i Paris-traktaten i 1763. Dette var en del av av avtalen for at Spania skulle f\xc3\xa5 Cub tilbake etter det britiske toktet mot Cuba. Dette var langt viktigere for spanjolene enn disse fjerntliggende omr\xc3\xa5dene.'